11 Kuti cawama nga mwantekanishisha nangu ca kutila moneka uwa-afya panono.+ Awe na kuba, mwalintekanishisha!2 Filya Lesa aba no bufuba+ pali imwe e fyo na ine naba no bufuba pali imwe, pantu nine wine namulaile ukuti mukoopwa+ ku mwaume+ umo, e kutila kuli Kristu,+ kabili ndefwaya nkamupeele kuli ena nga nacisungu uwasanguluka.+3 Lelo ndetiina ukutila, nga filya insoka yabepele Efa+ mu bucenjeshi bwa iko, e fyo na matontonkanyo yenu yengonaika+ ica kuti mwaleka ukuba aba kaele nangu ukuba abasanguluka, ifyo mufwile ukulanga kuli Kristu.+4 Pantu pali nomba, mulomfwila bwangu uwaisa ku kubila pali Yesu umbi uo tushabilile,+ kabili mulapokelela umupashi umbi uo mushapokelele,+ mulomfwila ne mbila nsuma+ imbi iyapusana na ilya mwaumfwile.+5 Pantu ndemona ukuti abo mwe bene mutila abatumwa bene bene+ tabancila nangu panono.+6 Awe nangu nshacenjela mu milandile,+ mu kwishiba+ mwena nalicenjela; kabili muli fyonse, twalimulangile ifyo twaishiba mu nshila shalekanalekana.+7 Nelyo bushe nalilufyenye pa kuiceefya+ pa kuti imwe musansabikwe, no kubila imbila nsuma ya kwa Lesa kuli imwe apabula amalipilo?+8 Napuswile ifilonganino fimbi pa kupokelela ifya kulya fya pa bulendo kuli bena pa kuti fye mombele imwe;+9 kabili ilyo nabulishe ifyo nalekabila pa nshita nali na imwe, nshali icisendo ku muntu nangu umo,+ pantu aba bwananyina abafumine ku Makedonia+ balindeteele ifingi ifyo nalekabila. Filya fine nshali icisendo kuli imwe muli fyonse e fyo nkaba.+10 Ndelanda icine+ ifyo na Kristu engalanda, kabili ndeti nshakaleke ukuitakisha+ pali ici mu misumba yonse iya mu Akaya.11 Cinshi nshafwaile ukuba icisendo kuli imwe? Bushe ni co nshamutemwa? Lesa alishiba ukuti nalimutemwa.+12 Awe ifyo ndecita e fyo nakulakonkanyapo ukucita lyonse,+ pa kuti abaibepesha kwati batumwa belakwata apa kuitakishisha kabili belakwata apa kusosela ukuti umulimo tubomba e o na bo babomba.13 Pantu aba musango yo batumwa ba bufi, ababepa+ bambi kabili abaifungushanya kwati batumwa ba kwa Kristu.+14 Kabili tamufwile no kupapa, pantu na Satana umwine alaifungushanya kwati ni malaika wa lubuuto.+15 E ico te ca kupapa nga ca kuti ababomfi+ bakwe na bo baleifungushanya kwati babomfi ba bulungami. Lelo impela yabo ikaba ukulingana ne milimo yabo.+16 Ndebwekeshapo, ndeti, Umuntu etila nalyafya. Na lyo line, nga cine cine mwatila nalyafya, mpokeleleni ngo wa-afya, pa kuti na ine mbe ne ca kutakishishapo cinono.+17 Ifyo ndelanda, te fyo Shikulu engalanda iyo, lelo ndelandila mu buwelewele, muli uku ukuicetekela ukumoneka mu kuitakisha.+18 Apo abengi baleitakisha ukulingana no buntunse,+ na ine nalaitakisha.19 Imwe tamusakamikwa no kusakamikwa ilyo muleshipikisha ificita abawelewele, pantu muimona ukuti muli ba mano.20 Na kuba, mulashipikisha ngo muntu amuteka ubusha,+ nangu amuliila ifyenu, nangu amupokolola ifintu fyenu, nangu aisansabika pali imwe, nangu amuuma pa menso.+21 Ca nsoni ukusosa ifi pantu bamo bamona kwati twalifililwe ukubomfya amaka yesu bwino.Lelo umuntu nga apama ukuitakisha mu cintu cimo—ndelanda ngo muwelewele+—na ine ndepama ukuitakisha muli co cine.22 Bushe baHebere? Na ine ndi muHebere.+ Bushe bena Israele? Na ine ndi mwina Israele. Bushe bana ba kwa Abrahamu? Na ine ndi mwana wa kwa Abrahamu.+23 Bushe babomfi ba kwa Kristu? Ndeasuka ngo wapena, ine nacilapo nga nshi:+ mu kubombesha nabacila,+ imiku nakakwa mu fifungo nabacila,+ impumo napumwa te sha kupenda, libili libili nalepana mfwe.+24 Imiku isano nauminwe ku baYuda ifikoti+ amakumi yatatu na pabula (39),25 imiku itatu napuminwe ku nkonto,+ umuku umo napoolelwe amabwe,+ imiku itatu ubwato naalimo bwalibundile,+ umuku umo nali pali bemba akasuba no bushiku;26 inshita ishingi naleba pa lwendo, naleponena mu masanso pa mimana, nalesanswa ku fipondo,+ nalesanswa ku bantu bandi,+ nalesanswa ku bena fyalo,+ nalesanswa mu musumba,+ nalesanswa mu matololo, nalesanswa pali bemba, nalesanswa ku ba bwananyina ba bufi,27 nalebombesha no kucucutika, libili libili nalefufiwa utulo ubushiku bonse,+ naleikala ne nsala ne cilaka,+ imiku iingi nshalelya,+ nalecula ku mpepo na ku kusapula.28 Ukulunda pali fi nalanda, cila bushiku naba uwasakamana nga nshi pa mulandu wa filonganino fyonse.+29 Umwina Kristu umo nga aleumfwa ukunaka, na ine ndomfwa ukunaka.+ Umwina Kristu umo nga apunwishiwa, na ine cilankalipa.30 Nga ndi no kuitakisha, ndeitakishisha+ pa kunaka kwandi.31 Lesa kabili Wishi wa kwa Shikulu Yesu, uufwile ukulumbanishiwa pe na pe, naishiba ukuti nshilebepa.32 Mu Damaseke umulashi uwasontelwe ne mfumu Areta aalelinda umusumba wa bena Damaseke pa kuti anjikate,+33 lelo banjikishishe mu museke+ pe windo, e fyo namufyukile.
bem_Latn